**NAVODILO ZA ZAVAROVANJE OBVEZNOSTI DOBAVITELJA**

1. člen

(zavarovanje pogodbenih obveznosti)

1. Distribucijski operater za obvladovanje tveganj iz naslova izdaje enotnega računa s strani dobavitelja zahteva od dobavitelja ustrezno zavarovanje za omrežnino, ki jo dobavitelj na enotnem računu zaračunava uporabniku sistema za račun distribucijskega operaterja (v nadaljevanju: omrežnina).
2. Distribucijski operater s tem navodilom oblikuje merila za zagotavljanje ustreznega zavarovanja ter vrste ustreznih oblik zavarovanja glede na vzpostavljena merila.
3. Dobavitelj, ki izdaja enoten račun mora zagotovitvi zavarovanja skladno s temi navodili in pogodbo sklenjeno med distribucijskim operaterjem in dobaviteljem.
4. Distribucijski operater na svoji spletni strani objavi standardne pogodbene klavzule o zavarovanju za izpolnjevanje pogodbenih obveznosti, ki morajo biti vključene v vsako pogodbo sklenjeno med dobaviteljem in distribucijskim operaterjem skladno s 114. členom Energetskega zakona (v nadaljnjem besedilu: pogodba o plačevanju omrežnine).
5. člen

(zahteva dobavitelja za izdajo enotnega računa)

1. Vsak dobavitelj, ki želi izdajati enoten račun pri distribucijskem operaterju vloži zahtevo za izdajo enotnega računa z vsemi predpisanimi prilogami.
2. Obrazec zahteve predpiše distribucijski operater in ga objavi na svoji spletni strani.
3. Zahtevi morajo biti priložene naslednje priloge:
   * izjava dobavitelja, iz katere izhaja, da končnim odjemalcem omogoča izdajanje enotnega računa oziroma zaračunavanje omrežnine za račun distribucijskega operaterja na enotnem računu;
   * zadnja bilanca stanja in izkaz poslovnega izida oziroma letno poročilo, ki so bili javno objavljeni na AJPES ali druge enakovredne listine za dobavitelje, ki imajo sedež izven Republike Slovenije.
4. Na podlagi odobritve distribucijskega operaterja dobavitelj in distribucijski operater skleneta pogodbo o plačevanju omrežnine.
5. Vzorec pogodbe iz prejšnjega odstavka distribucijski operater objavi na svoji spletni strani.
6. člen

(vrste zavarovanj)

1. Vrste zavarovanj se delijo na primarna zavarovanja in dopolnilna zavarovanja.
2. Dobavitelj je dolžan predložiti distribucijskemu operaterju zavarovanje v obliki in višini skladno z določbami teh navodil.
3. Razmerje med deležem primarnih zavarovanj in deležem dopolnilnih zavarovanj se izračuna glede na merila v 12. členu teh navodil.
4. člen

(primarno zavarovanje)

1. Oblike primarnih zavarovanj so:
   * denarni depozit;
   * bančna garancija;
   * garantno pismo zavarovalnice;
   * cirkuliran certificiran ček, če je trasat takega čeka banka; in
   * avalirana menica, če jo je avalirala banka.
2. Dobavitelj lahko sam izbere katero obliko primarnega zavarovanja bo predložil. Dobavitelj lahko izbere tudi kombinacijo večih oblik primarnih zavarovanj, pri čemer mora vsota vrednosti vseh vedno najmanj dosegati zahtevano višino primarnega zavarovanja.
3. Dobavitelj je ves čas trajanja pogodbe o plačevanju omrežnine dolžan zagotavljati zavarovanje za plačilo svojih obveznosti v ustrezni višini in obliki.
4. člen

(denarni depozit)

1. Denarni depoziti, ki jih predložijo dobavitelji za zavarovanje plačila omrežnine distribucijskemu operaterju, se vodijo na depozitnem računu in so ločeni od sredstev distribucijskega operaterja.
2. S sredstvi na depozitnem računu lahko na podlagi nepreklicnega pooblastila dobavitelja v primeru in pod pogoji iz 15. člena teh navodil razpolaga le distribucijski operater kot upravljavec depozitnega računa.
3. Dobavitelju pripadajo obresti od sredstev na depozitnem računu, ki se pripisujejo na depozitnem računu.
4. Dobavitelj s pogodbo o plačevanju omrežnine v primeru in pod pogoji iz 15. člena teh navodil nepreklicno pooblašča distribucijskega operaterja za razpolaganje s sredstvi na depozitnem računu.
5. Dobavitelj lahko kadarkoli dopolni višino denarnega depozita ali glede na merila iz 13. člena teh navodil višino zmanjša tako, da poda zahtevo za vračilo dela sredstev pri distribucijskem operaterju.
6. člen

(bančna garancija in garantno pismo zavarovalnice)

1. Upravičenec bančne garancije, ki jo predloži dobavitelj, je distribucijski operater (SODO d.o.o.). Bančna garancija mora vsebovati klavzulo »brez ugovora«, »na prvi poziv« ali besede z enakim pomenom. Bančna garancija mora vsebovati brezpogojno in nepreklicno obveznost banke, da na prvo zahtevo upravičenca zagotovi plačilo zneska, določenega v bančni garanciji. Bančna garancija mora vsebovati tudi klavzulo, da je možna delna unovčitev bančne garancije.
2. Dobavitelj mora pred predložitvijo bančne garancije obvestiti distribucijskega operaterja o namenu predložitve bančne garancije ter pridobiti pisno potrditev, da je bančna garancija določene banke sprejemljiva za distribucijskega operaterja.
3. Distribucijski operater lahko sprejme kot instrument zavarovanja bančno garancijo samo, če ga izda banka, ki:
   * je pridobila dovoljenje Banke Slovenije za izdajanje garancij; ali
   * je upravičena opravljati storitve izdajanja garancij na območju Republike Slovenije v skladu z zakonom, ki ureja bančništvo.
4. Distribucijski operater si pridržuje pravico odklonitve bančne garancije banke, ki ima sedež izven Republike Slovenije in ni razvrščena po sistemu za ocenjevanje pri uglednem mednarodnem ocenjevalnem podjetju (Moody's, Fitch ali S&P).
5. Distribucijski operater lahko zavrne sprejem bančne garancije le, če niso izpolnjeni pogoji iz teh navodil.
6. Bančna garancija mora biti izdana najmanj za obdobje 13 mesecev, s čimer pokriva minimalno obdobje kritja iz pogodbe o plačevanju omrežnine za obdobje 12 mesecev.
7. Distribucijski operater lahko bančno garancijo unovči v primeru, ko dobavitelj ne poravna svojih obveznosti v dogovorjenem roku ali v rokih iz teh navodil ne predloži zavarovanj v ustrezni višini.
8. Vse stroške nastale v postopku izdaje in unovčitve bančne garancije nosi dobavitelj, katerega bančna garancija je bila unovčena.
9. Dobavitelj mora distribucijskemu operaterju predložiti novo bančno garancijo vsaj pet delovnih dni pred potekom trenutno veljavne bančne garancije oziroma namesto bančne garancije predložiti drugo obliko primarnega zavarovanja ali kombinacijo le-teh.
10. Dobavitelj, ki predloži garantno pismo zavarovalnice, mora smiselno izpolniti vse pogoje iz tega člena, ki veljajo za predložitev bančne garancije. Distribucijski operater lahko sprejme kot instrument zavarovanja garantno pismo samo, če ga izda zavarovalnica, ki:
    * je pridobila dovoljenje Agencije za zavarovalni nadzor za opravljanje kavcijskega zavarovanja, med katerega se uvršča izdajanje garantnih pisem v skladu z veljavno zakonodajo; ali
    * je upravičena opravljati kavcijsko zavarovanje na območju Republike Slovenije v skladu z zakonom, ki ureja zavarovalništvo.
11. člen

(cirkuliran certificiran ček)

Distribucijski operater lahko sprejme kot instrument zavarovanja cirkulirani certificirani ček, če je trasat takega čeka banka, ki izpolnjuje pogoje iz tretjega odstavka 6. člena teh navodil.

1. člen

(avalirana menica)

Distribucijski operater lahko sprejme menico kot instrument zavarovanja, ki vsebuje klavzulo »brez protesta«, če jo je avalirala banka, ki izpolnjuje pogoje iz tretjega odstavka 6. člena teh navodil (v nadaljevanju: avalirana menica).

1. člen

(dopolnilno zavarovanje)

1. Dopolnilno zavarovanje je bianko menica (v nadaljevanju: menica).
2. Dopolnilno zavarovanje v obliki menic je dolžan predložiti vsak dobavitelj ne glede na to, v kateri bonitetni razred je razvrščen.
3. Distribucijski operater lahko dopolnilno zavarovanje uporabi za zavarovanje obveznosti plačila omrežnine ali pa za nadomestitev primarnega zavarovanja v obliki denarnega depozita, v kolikor dobavitelj v roku ne predloži zahtevanega primarnega zavarovanja.
4. člen

(menica)

1. Vsak dobavitelj, ki želi izdajati enoten račun mora distribucijskemu operaterju predložiti 30 bianko menic z izpolnjeno in podpisano menično izjavo.
2. Vzorec menične izjave iz prejšnjega odstavka objavi distribucijski operater na svoji spletni strani.
3. Dobavitelj je dolžan vsako uporabljeno menico na poziv distribucijskega operaterja nadomestiti v roku treh delovnih dni.
4. Distribucijski operater lahko menico uporabi za zavarovanje izpolnjevanja pogodbenih obveznosti ali pa za nadomestitev primarnega zavarovanja v obliki denarnega depozita, če dobavitelj v roku ne predloži zahtevanega primarnega zavarovanja.
5. člen

(izračun višine zavarovanja)

1. Višina zavarovane terjatve in s tem skupne vrednosti zavarovanja se določi v višini 2/12 vrednosti, izračunane iz razpoložljivih obračunanih količin omrežnine in prispevkov v preteklih 12 mesecih in cene za omrežnino in prispevke, veljavne v mesecu, za katerega se določi višina zavarovanja.
2. Distribucijski operater mesečno izračunava višino zavarovanja po načinu iz prejšnjega odstavka. Če se izračunana višina zavarovanja poveča za več kot 20 odstotkov od višine veljavnega zavarovanja, je dobavitelj dolžan v roku osmih delovnih dni na podlagi na novo izračunane skupne vrednosti zavarovanja distribucijskemu operaterju predložiti dodatno primarno zavarovanje v manjkajoči višini, izračunani skladno z določbo 13. člena teh navodil. Predložena dopolnilna zavarovanja se v tem primeru samodejno razširijo tudi na povečan obseg višine zavarovane terjatve.
3. Če se izračunana višina zavarovanja iz prvega odstavka tega člena zmanjša za več kot 20 odstotkov od višine veljavnega zavarovanja, distribucijski operater o tem obvesti dobavitelja v roku osmih delovnih dni. Dobavitelj lahko zahteva od distribucijskega operaterja, da na podlagi na novo izračunane skupne vrednosti zavarovanja distribucijskemu operaterju predloži nov instrument zavarovanja, ki bo ustrezal višini na novo izračunane skupne vrednosti zavarovanja in višini za posamezno vrsto zavarovanja iz 13. člena teh navodil. Dobavitelj lahko zahteva predložitev novega instrumenta zavarovanja po tem odstavku enkrat letno. Distribucijski operater je dolžan ugoditi zahtevi dobavitelja, ki je skladna s pogoji iz tega odstavka, najkasneje v roku osmih delovnih dni.
4. člen

(bonitetni razredi)

1. Distribucijski operater razvrsti dobavitelje v bonitetne razrede skladno z določbami tega člena.
2. Distribucijski operater prvič razvrsti dobavitelja v bonitetni razred pred sklenitvijo pogodbe o plačevanju omrežnine ter nato ob vsaki obletnici sklenitve pogodbe o plačevanju omrežnine.
3. Distribucijski operater lahko kadarkoli med trajanjem pogodbe o plačevanju omrežnine od dobavitelja zahteva podatke, ki so potrebni za izračun uvrstitve v bonitetni razred skladno s temi navodili. Dobavitelj mora v tem primeru distribucijskemu operaterju predložiti zadnjo na AJPES-u javno objavljeno bilanco stanja in izkaz poslovnega izida v roku osmih dni od zahtevka distribucijskega operaterja. Distribucijski operater lahko pravico iz tega odstavka uveljavi največ enkrat letno.
4. Dobavitelji se na podlagi teh navodil razvrstijo v štiri bonitetne razrede.
5. Uvrstitev dobavitelja v posamezni bonitetni razred se izračuna na podlagi šestih kazalnikov, in sicer najkasneje do 30. septembra tekočega leta na podlagi podatkov dobavitelja iz bilance stanja in izkaza poslovnega izida javno objavljenih na AJPES za zadnje poslovno leto. Dobavitelji, ki niso registrirani v Republiki Sloveniji, predložijo distribucijskemu operaterju zadnje revidirano letno poročilo.
6. Kazalniki za izračun bonitetnega razreda so:
   1. Delež dolgov v financiranju;
   2. Kratkoročni koeficient likvidnosti;
   3. Kreditna izpostavljenost iz poslovanja;
   4. Neto finančni dolg/EBITDA;
   5. Koeficient čiste dobičkonosnosti kapitala (ROE);
   6. Celotni prihodki/celotna sredstva.
7. Posamezni kazalniki se izračunajo po naslednjih formulah in prinesejo naslednje število točk:

|  |  |  |
| --- | --- | --- |
| Kazalnik | Formula za izračun | Število točk |
| Delež dolgov v financiranju | DDF = (KO + DO/ODVS), kjer je:  DDF - delež dolgov v financiranju  KO - kratkoročne obveznosti  DO - dolgoročne obveznosti  ODVS - obveznosti do virov sredstev | 1 točka, če znaša vrednost kazalnika < 80%;  2 točki, če znaša vrednost kazalnika < 60%; |
| Kratkoročni koeficient likvidnosti | KKL = KS/KO, kjer je:  KKL - kratkoročni koeficient likvidnosti  KS - kratkoročna sredstva  KO - kratkoročne obveznosti | 1 točka, če znaša vrednost kazalnika > 1;  2 točki, če znaša vrednost kazalnika > 1,1; |
| Kreditna izpostavljenost iz poslovanja | KIP = PT/PP, kjer je  KIP - kreditna izpostavljenost iz poslovanja  PT - poslovne terjatve  PP - poslovni prihodki | 1 točka, če znaša vrednost kazalnika < 0,4; |
| Neto finančni dolg / EBITDA | NFD/EBITDA, kjer je  NFD = DFO+KFO-DS-KFN, kjer je  NFD - neto finančni dolg  DFO - dolgoročne finančne obveznosti  KFO - kratkoročne finančne obveznosti  DS - denarna sredstva  KFN - kratkoročne finančne naložbe  in kjer je  EBITDA = EBIT + OV, kjer je  EBIT - dobiček iz poslovanja  OV - odpisi vrednosti | 1 točka, če znaša vrednost kazalnika < 4;  2 točki, če znaša vrednost kazalnika < 2; |
| Koeficient čiste dobičkonosnosti kapitala (ROE) | ROE = ČPI/PK, kje je  ČPI - čisti poslovni izid  PK - povprečni kapital | 1 točka, če znaša vrednost kazalnika > 2%;  2 točki, če znaša vrednost kazalnika > 10%; |
| Celotni prihodki/celotna sredstva | Celotni prihodki/celotna sredstva | 1 točka, če znaša vrednost kazalnika > 2. |

1. Dobavitelji se razvrstijo v bonitetne razrede na podlagi izračuna vrednosti kazalnikov iz prejšnjega odstavka, kot sledi:
   * Bonitetni razred A – najnižje tveganje: skupaj 7 – 10 bonitetnih točk;
   * Bonitetni razred B – nizko tveganje: skupaj 5 – 6 bonitetne točke;
   * Bonitetni razred C – srednje tveganje: skupaj 3 – 4 bonitetne točke;
   * Bonitetni razred D – visoko tveganje: skupaj 0 – 2 bonitetnih točk.
2. Ne glede na prejšnji odstavek se dobavitelj:
   * ki zamuja s plačilom obveznosti po pogodbi o plačevanju omrežnine več kot 30 dni; ali
   * dobavitelj, ki mu je distribucijski operater unovčeval zavarovanje skladno s tretjim ali petim odstavkom 15. člena teh navodil; ali
   * če dobavitelj postane davčni dolžnik ali ne predlagatelj REK obrazcev,

razvrsti v bonitetni razred D za najmanj 12 mesecev.

1. Tabela deležev zavarovanj glede na bonitetne razrede:

|  |  |  |
| --- | --- | --- |
| Bonitetni razred | Delež primarnega zavarovanja | Delež dopolnilnega zavarovanja |
| A – najnižje tveganje | 40 % | 60 % |
| B – nizko tveganje | 50 % | 50 % |
| C – srednje tveganje | 75 % | 25 % |
| D – visoko tveganje | 100 % | / |

1. Z dopolnilnim zavarovanjem dobavitelj zavaruje tudi morebitno obveznost iz naslova povečanja obsega zavarovane terjatve distribucijskega operaterja do 20%, zato so vsi dobavitelji, ne glede na razvrstitev v bonitetne razrede, dolžni predložiti dopolnilno zavarovanje v obliki menic za pokritje navedenega tveganja.
2. Med veljavnostjo pogodbe o plačevanju omrežnine lahko distribucijski operater kadarkoli ugotavlja izpolnjevanje kriterijev iz tega člena na podlagi javno dostopnih podatkov. Če dobavitelj iz višjega razreda izpolni katerikoli pogoj iz devetega odstavka tega člena, distribucijski operater od dobavitelja nemudoma zahteva predložitev ustreznih instrumentov zavarovanja v višini, kot je zahtevana za bonitetni razred D. Zavarovanje mora predložiti v roku osmih delovnih dni od poziva.
3. Distribucijski operater uporabi kriterije za uvrstitev dobavitelja v ustrezen bonitetni razred iz tega člena pod pogojem, da je dobavitelj v preteklih dveh poslovnih letih v svoji bilanci stanja izkazoval najmanj 5 milijonov EUR celotnega kapitala, in sicer na podlagi podatkov, ki so javno objavljeni pri AJPES. Če dobavitelj tega pogoja ne izpolnjuje je dobavitelj vse do izpolnjevanja tega pogoja uvrščen v bonitetni razred D.
4. Če je dobavitelj odvisna družba dobavitelja - obvladujoče družbe, slednje s sedežem v Republiki Sloveniji, in dobavitelj – odvisna družba ne izpolnjuje pogoja iz prejšnjega odstavka ali pa izpolnjuje pogoj iz prejšnjega odstavka, vendar je uvrščen v slabši bonitetni razred kot dobavitelj – obvladujoča družba , lahko dobavitelj – obvladujoča družba za svojo odvisno družbo predloži subsidiarno poroštvo. V tem primeru se dobavitelj – odvisna družba uvrsti v isti bonitetni razred kot dobavitelj – obvladujoča družba in ima pravico distribucijskemu operaterju predložiti enaka zavarovanja kot dobavitelj - obvladujoča družba.
5. člen

(izračun višine za posamezno vrsto zavarovanja)

1. Delež v posamezni vrsti zavarovanja se izračuna glede na skupno vrednost zavarovanja in uvrstitev v bonitetni razred.
2. Višina primarnega zavarovanja se izračuna po naslednji formuli:

VPZ = SVZ\*DPZ

kjer pomeni:

VPZ…… višina primarnega zavarovanja,

SVZ……. skupna vrednost zavarovanja,

DPZ…… delež primarnega zavarovanja glede na uvrstitev v bonitetni razred iz 12. člena teh navodil.

1. Višina dopolnilnega zavarovanja se izračuna po naslednji formuli:

VDZ = SVZ\*DDZ

kjer pomeni:

VDZ…… višina dopolnilnega zavarovanja,

SVZ……. skupna vrednost zavarovanja,

DDZ…… delež dopolnilnega zavarovanja glede na uvrstitev v bonitetni razred iz 12. člena teh navodil.

1. Dobavitelj lahko poljubno kombinira posamezne instrumente zavarovanja znotraj posameznih vrst primarnega zavarovanja, vendar mora pred predložitvijo zavarovanja ali spremembo oblike zavarovanja o tem pisno obvestiti distribucijskega operaterja.
2. člen

(postopek predložitve in vračila instrumentov zavarovanja)

1. Dobavitelj je dolžan predložiti in vzdrževati instrumente zavarovanja v obliki in višini, kot izhaja vsakokratnega izračuna višine zavarovanja in izračuna deleža v vrsti zavarovanja.
2. Distribucijski operater lahko zahteva predložitev dodatnih finančnih zavarovanj, če nastopi katerakoli okoliščina iz teh navodil, ki vpliva na višino ali obliko zahtevanega zavarovanja.
3. Če vrednost potrebnih zavarovanj ne dosega že predložene vrednosti zavarovanj, mora dobavitelj predložiti dodatne instrumente zavarovanja v roku osmih delovnih dni.
4. Če vrednost potrebnih zavarovanj presega predloženo vrednost zavarovanj v posamezni vrsti zavarovanja, je dobavitelj upravičen zahtevati vračilo primarnega instrumenta zavarovanja za tisti del vrednosti, ki presega znesek zavarovanja predloženega kot primarno zavarovanje, vse skladno s tem odstavkom. Če dobavitelj zahteva vračilo iz sredstev denarnega depozita, mu jih je distribucijski operater dolžan v presežni višini, v kolikor so izpolnjeni pogoji za vračilo skladno s temi navodili, vrniti v roku osmih delovnih dni. Če dobavitelj zahteva vračilo bančne garancije, mu jo je distribucijski operater dolžan vrniti v roku petih delovnih dni po predložitvi nove bančne garancije ali predložitvi druge oblike primarnega zavarovanja ali kombinacije le-teh.
5. Dobavitelj lahko pravico iz prejšnjega odstavka izkoristi največ enkrat letno.
6. V vseh primerih ko dobavitelj predloži distribucijskemu operaterju nov instrument zavarovanja v zahtevani obliki in višini, je distribucijski operater dolžan dobavitelju vrniti do sedaj predložene neunovčene instrumente zavarovanja, ki jih nov instrument v celoti nadomešča.
7. V primeru prenehanja veljavnosti pogodbe o plačevanju omrežnine distribucijski operater dobavitelju vrne instrumente zavarovanja, ko ima dobavitelj poravnane vse svoje obveznosti do distribucijskega operaterja.
8. člen

(neizpolnjevanje obveznosti in unovčitev zavarovanj)

1. Za neizpolnjevanje obveznosti štejejo zlasti naslednji dogodki ali okoliščine:
   * če dobavitelj ne izpolni v celoti svojih zapadlih obveznosti po pogodbi o plačevanju omrežnine;
   * če dobavitelj ne predloži zahtevanih zavarovanj v roku iz teh navodil; ali
   * če dobavitelj postane dejansko nezmožen izpolnjevanja pogodbenih obveznosti, ali če je zoper njega uveden postopek prisilne poravnave, stečaja ali likvidacije, z izjemo tistih primerov, ko je cilj likvidacije reorganizacija ali pripojitev oziroma spojitev dobavitelja s tretjo osebo.
2. Če dobavitelj ne poravna svojih obveznosti in višina predloženih primarnih zavarovanj zadošča za poplačilo zapadlih obveznosti, distribucijski operater poseže v predložena zavarovanja, in sicer tako, da unovči primarne instrumente zavarovanja.
3. Če dobavitelj ne poravna svojih finančnih obveznosti in višina predloženih primarnih zavarovanj ne zadošča za poplačilo zapadlih obveznosti, distribucijski operater poseže v predložena zavarovanja, in sicer tako, da unovči primarne instrumente zavarovanja in če je potrebno hkrati dopolnilno zavarovanje v višini vsote zapadlih obveznosti in celotne višine potrebnih zavarovanj po poplačilu zapadlih obveznosti, skladno s tem odstavkom. Presežek sredstev, ki jih distribucijski operater pridobi iz naslova unovčitve dopolnilnih zavarovanj distribucijski operater uporabi za nadomestitev primarnega zavarovanja ter jih naloži in vodi kot denarni depozit iz 5. člena teh navodil v korist dobavitelja, dokler dobavitelj distribucijskemu operaterju ne predloži druge oblike primarnega zavarovanja ali kombinacije le-teh v zahtevani višini skladno z 13. členom. V tem primeru je distribucijski operater dolžan dobavitelju vrniti depozit v roku osmih delovnih dni.
4. Če distribucijski operater iz sredstev primarnih zavarovanj poplača vse odprte obveznosti dobavitelja, je dolžan dobavitelj na prvi poziv predložiti zavarovanje v obliki primarnega zavarovanja za celoten znesek izpostavljenosti v roku osmih delovnih dni od poziva distribucijskega operaterja.
5. Če dobavitelj ne predloži zahtevanega primarnega zavarovanje v roku iz prejšnjega odstavka, lahko distribucijski operater unovči dopolnilno zavarovanje v višini zahtevanih primarnih zavarovanj. Sredstva, ki jih distribucijski operater pridobi iz naslova unovčitve dopolnilnih zavarovanj distribucijski operater uporabi za nadomestitev primarnega zavarovanja ter jih naloži in vodi kot denarni depozit iz 5. člena teh navodil v korist dobavitelja, in sicer vse dokler dobavitelj distribucijskemu operaterju ne predloži druge oblike primarnega zavarovanja ali kombinacije le-teh v zahtevani višini skladno z 13. členom. V tem primeru je distribucijski operater dolžan dobavitelju vrniti depozit v roku osmih delovnih dni.
6. Dobavitelj je dolžan distribucijskemu operaterju povrniti vse stroške in izdatke, ki jih je imel v zvezi z ukrepi ob neizpolnjevanju obveznosti.
7. člen

(izstavitev in plačilo računov za zaračunano omrežnino)

1. Distribucijski operater izstavlja dobavitelju akontacijski račun za omrežnino, ki jo bo dobavitelj zaračunal končnim uporabnikom, za tekoči mesec v 1/12 vrednosti, izračunani iz razpoložljivih obračunanih količin omrežnine in prispevkov v preteklih 12 mesecih po ceniku, veljavnem v mesecu, za katerega se določi akontacija. Datum izstavitve akontacijskega računa je tri delovne dni pred zaključkom meseca, za katerega se zaračunavajo omrežnina in prispevki.
2. Dobavitelj mora plačati akontacijski račun za prispevke 18. dan v mesecu za pretekli mesec in za omrežnino 19. dan v mesecu za pretekli mesec na račun distribucijskega operaterja.
3. Distribucijski operater izdela končni obračun in izstavi obračunski račun / dobropis dobavitelju. Rok plačila računa/dobropisa je 15 dni od izstavitve na račun distribucijskega operaterja (v primeru računa)/na račun dobavitelja (v primeru dobropisa).