Priloga 10

**NAVODILO ZA VZPOREDNI DOSTOP DO MERILNIH PODATKOV**

1. člen

(področje uporabe)

Navodila za vzporedni dostop do merilnih podatkov veljajo za celotno področje Republike Slovenije, naloge merjenja in izmenjave merilnih podatkov pa so v pristojnosti distribucijskega operaterja.

1. člen

(upravičenec)

1. Upravičenec dostopa do merilnih podatkov je uporabnik sistema.
2. Uporabnik sistema lahko za dostop do podatkov pooblasti pooblaščenca.
3. Pooblaščenec je lahko pravna ali fizična oseba, ki na podlagi soglasja oziroma pooblastila uporabnika sistema dostopa in upravlja z merilnimi podatki.
4. V primeru, ko lastnik merilnega mesta ni hkrati tudi uporabnik merilnega mesta, le-ta ne more podati vloge za vzporedno branje podatkov iz števca.
5. člen

(dostop do podatkov)

1. Vzporedni dostop do merilnih podatkov preko standardiziranega vmesnika I1 se uporabniku sistema omogoči le v primeru, če to omogoča merilna naprava.
2. Distribucijski operater omogoči dostop do podatkov uporabniku sistema na podlagi pisne vloge za vzporedni dostop do merilnih podatkov iz števca električne energije.
3. Obrazec za vzporedni dostop do podatkov se nahaja na spletni strani distribucijskega operaterja.
4. Zahtevo za dostop do merilnih podatkov lahko uporabnik sistema poda tudi preko enotne vstopne točke.
5. V primeru menjave uporabnika sistema distribucijski operater brez predhodnega obvestila prekine vzporedni dostop do merilnih podatkov.
6. V primeru menjave uporabnika sistema se lahko omogoči nadaljnji vzporedni dostop do merilnih podatkov, če je pri zamenjavi uporabnika sistema predloženo soglasje novega uporabnika sistema za vzporedni dostop.
7. člen

(vsebina podatkov)

1. Vsebina podatkov, ki jo lahko uporabnik sistema pridobi z vzporednem branjem števca, je navedena v dokumentu (»Navodilo za vzporedno branje števcev – tehnični del«), ki je nastal na podlagi tega dokumenta in javno objavljen na spletni strani distribucijskega operaterja.
2. Vsebina podatkov je vnaprej določena in je objavljena na spletni strani distribucijskega operaterja.
3. Uporabnik sistema lahko glede na razpoložljivo tehnologijo izbira med paketi podatkov zapisanimi v dokumentu.
4. Omogočena vsebina podatkov se lahko razlikuje glede na vrsto elektronskega števca.
5. Za spremembo vsebine podatkov ali spremembo uporabnika sistema oziroma pooblaščenca mora uporabnik sistema ponovno izpolniti obrazec.
6. Za spremembo vsebine paketa podatkov mora uporabnik sistema izpolniti novo pisno zahtevo.
7. Vsebina podatkov se lahko spremeni po predhodni uskladitvi z distribucijskim operaterjem
8. Novo vsebino podatkov mora distribucijski operater potrditi in jo objaviti na spletni strani.
9. Vsebina podatkov se lahko spremeni tudi ob menjavi elektronskega števca, v koliko novi števec podpira novejšo tehnologijo.
10. člen

(lastništvo podatkov)

Lastnik merilnih podatkov pridobljenih z vzporednim dostopom je izključno uporabnik sistema, pri katerem se podatki merijo.

1. člen

(varnost)

1. Vzporedni dostop do podatkov omogoča pretok podatkov samo v smeri iz elektronskega števca k uporabniku sistema ali njegovemu pooblaščencu.
2. Distribucijski operater ne prevzema odgovornosti za morebitno zlorabo, naknadno obdelavo ali krajo podatkov, ki so bili pridobljeni z vzporednim dostopom.
3. Urejanje dostopa do vzporednega dostopa do podatkov je mogoč le s prisotnostjo pooblaščene osebe distribucijskega operaterja.
4. člen

(odgovornost uporabnika sistema)

1. Uporabnik sistema mora zagotavljati, da naprave, ki jih priključuje na števec električne energije, ne povzročijo okvare merilne naprave oziroma ne povzročajo kakršnega koli neželenega vpliva na delovanje merilne naprave.
2. Uporabnik sistema oziroma njegov pooblaščenec je sam odgovoren za podatke, ki jih pridobi z vzporednim branjem iz elektronskega števca.
3. Uporabnik sistema oziroma njegov pooblaščenec ne sme posegati v področje merilne omarice brez prisotnosti pooblaščene osebe distribucijskega operaterja.
4. člen

(priključevanje OSM naprave)

1. Prvi priklop ali menjavo Other Service Modul (OSM) naprave lahko uporabnik sistema izvede le ob prisotnosti pooblaščene osebe distribucijskega operaterja.
2. Montažni material vključno s priključnimi kabli do števca električne energije so strošek uporabnika sistema.
3. Prilagoditev priklopa OSM naprave na števec električne energije mora izvesti uporabnik sistema.
4. Na elektronski števec je lahko hkrati priključena le ena OSM naprava.
5. OSM naprava mora biti kompatibilna z zahtevami iz dokumenta navedenega v 4. členu teh navodil.
6. OSM naprava mora biti nameščena izven priključno merilne omarice.
7. člen

(stroški)

1. Stroške prenosa podatkov preko OSM naprave v celoti krije uporabnik sistema oziroma njegov pooblaščenec.
2. Namestitev ali zamenjava OSM naprave s prisotnostjo pooblaščene osebe distribucijskega operaterja je plačljiva.
3. Cena priklopa vzporednega dostopa do podatkov je navedena v ceniku ostalih storitev, ki jih distribucijski operater nudi uporabnikom sistema in je objavljen na spletni strani distribucijskega operaterja.
4. V primeru menjave OSM naprave mora uporabnik sistema ponovno plačati strošek za vzporedni dostop do podatkov naveden v ceniku ostalih storitev SODO.
5. člen

(menjava elektronskega števca)

1. Pri menjavi števca zaradi redne overitve, okvare ali drugih vzrokov, je vzporedni dostop do podatkov začasno prekinjen.
2. V kolikor se na merilnem mestu zamenja števec električne energije z novejšo tehnologijo, mora uporabnik sistema za vzporedni dostop do podatkov temu ustrezno prilagoditi OSM napravo in priklop na elektronski števec.
3. člen

(neprekinjeno zagotavljanje podatkov)

1. Distribucijski operater ne odgovarja za moteno pošiljanje podatkov, ki imajo vzrok v nedelovanju OSM naprave.
2. Distribucijski operater ne odgovarja za prekinitev vzporednega dostopa do podatkov, ki jih povzroči višja sila.
3. Distribucijski operater si pridržuje pravico do kratkotrajne prekinitve vzporednega dostopa do podatkov, v primeru menjave elektronskega števca ali drugega rednega vzdrževanja merilno komunikacijske opreme.